मिल्क ट्रीटमेंट को खास तरह से सँवारना त्वचा में सुधार
यह तो वह पहली चीज है, जिससे हम दूध-उपचार के बारे में सोचना शुरू करते है, जबकि हकीकत में इसकी कई किस्में हैं। फैट से भरपूर फुल क्रीम काऊ मिल्क बहुत शानदार है, लेकिन बकरी का दूध उससे भी बेहतर रहेगा – दरअसल, बकरी के दूध का पीएच (pH) स्तर हमारी त्वचा के प्राकृतिक स्तर के करीब है, जिससे त्वचा इसे ज्यादा बेहतर ढंग से लेती है। और एनिमल एक्टिविस्टों के लिए अच्छी खबर यह है कि चावल, सोया, और बादाम भी ऐसे ही असरदार होते हैं! पावडर के दूध को भूलें नहीं! इसे रखना आसान है, और जल्दी खराब नहीं होता। किसी भी तरह के मिश्रण में यह 5 बड़े चम्मच की मात्रा में कारगर रहेगा। फिर से याद दिला देते हैं, अगर आप दूध का इस्तेमाल कर रही हैं, तो कहीं इसकी मलाई छान मत दीजिये। यह मोटा और मलाईदार ही बेहतर होता है। यह त्वचा को ज्यादा हाइड्रेट करता है, और फैट में मौजूद अपने विटामिन और प्रोटीन से इसे मोइस्चराइज़ करता है। इसी कारण पूरे फैट से भरपूर बकरी या गाय का दूध अच्छा है, (हालांकि दूसरे भी असरदार होते हैं)। दही और दूध के दूसरे उत्पादों (छाछ, मलाई, आदि) के लिए भी यह सही है। अगर आप दूध को सुबह नाश्ते के लिए बचाए रखना चाहती हैं, तो इन उत्पादों का इस्तेमाल त्वचा के उपचार में कीजिये। मिल्क बाथ और इस तरह के दूसरे उपचार इतने लोकप्रिय हैं, कि कई सौंदर्य कंपनियाँ इनका अनुसरण करती हैं - आप वास्तव में मिल्क बाथ के लिए बने-बनाए पाउडर को खरीद सकती हैं, जो पूरी प्रक्रिया को बहुत आसान बना देगा। बेशक ये ज्यादा खर्चीले होंगे। मिल्क बाथ को ज्यादा सुखद भी बनाया जा सकता है, अगर आप इसमें कुछ और चीजें जोड़ लें। इनकी बात करें, तो ये हैं, जड़ी-बूटी, सूखी पंखुड़ी, नमक, या आवश्यक तेल। हम यहाँ खुशबूओं का जिक्र भी कर रहे हैं। यह सिर्फ आपकी त्वचा के लिए ही अच्छा नहीं – आपकी नाक के लिए भी सुखद रहेगा, और दिलो-दिमाग को गहरे सुकून से भर देगा। बाथ साल्ट्स (Bath salts) एक्सफोलियेट करने में सहायक है, और पंखुड़ियां, जड़ी-बूटी, और तेल सिर्फ सुखद और आराम के लिए हैं। ऐसे दर्जनों विकल्प हैं। ज़रा अपने पड़ोस की परफ्यूम शॉप तक तो टहल आइये। बाथटब की नली को बंद कर दीजिये। इसे गरम पानी से भरें। इसमें 1 से 3 गैलन (3.8-11.4 लीटर) दूध मिला दीजिये। फिर भी अगर तसल्ली न हो, तो जितना ज्यादा मिलाएंगी, उतना ही अच्छा रहेगा। लेकिन जोश में यह देखना न भूलें कि टब कहीं लबालब तो नहीं भरा! वरना जैसे ही आप इसमें बैठेंगी, आधा दूध बाहर छलककर बेकार चला जाएगा।  दूध में 15-20 मिनट तक आराम से बैठे रहें। इसे रोजाना एक हफ़्ते तक करें। आपकी त्वचा पहले से ज्यादा चमकदार और जीवंत हो उठेगी। अगर क्लियोपेट्रा ने इसे आजमाया था, तो इसे वैसा ही असरदार होना चाहिए, नहीं? इसके बाद हमेशा ही अच्छी तरह से धो लें। आपकी ख्वाहिश प्राकृतिक आभा से दमकती त्वचा की है, दूध के बचे हुए अंश की चमक वाली त्वचा की नहीं। दो या तीन बड़े चम्मच की मात्रा में दूध, शहद, नींबू का रस और बेकिंग सोडा में से प्रत्येक को लेकर इनका मिश्रण बना सकते हैं। इसमें सफ़ाई की क्षमता कुछ ज्यादा बढाने के लिए एक विटामिन E की गोली मिला सकती हैं। आपकी त्वचा को भी इनकी उतनी ही जरूरत है, जितनी आपके शरीर को! इसे चेहरे पर लगाकर (या जहां भी आप चाहती हैं) सूखने दें। इसमें 10 से 15 मिनट लगना चाहिए। अब इसे गुनगुने पानी से धीरे-धीरे धोइए। आपकी त्वचा ज्यादा मुलायम, चिकनी और तरोताज़ा महसूस करेगी। अगर आपको त्वचा की सबसे ऊपरी परत को हटाना और बिल्कुल नई परत को सामने लाना है, तो मृत त्वचा हटाने के लिए दूध का इस्तेमाल कीजिये। एक कप दूध और तीन बड़े चम्मच जई का आटा (oatmeal) लेकर अपनी त्वचा पर धीरे-धीरे रगड़ें। दूध त्वचा को पोषण देता है, जबकि जई का त्वचा में से अतिरिक्त तेल सोख लेता है।  इसे सूखने दीजिये। फिर धीरे-धीरे रगड़ते हुए गर्म पानी से धो लीजिये। अगर इसे पहले से तैयार करके रखना है, तो इसे पावडर वाले दूध से बनाइए और फ्रीज में रख दीजिये। या फिर चाहें, तो आधा कप बादाम रात भर के लिए भीगा कर छोड़ दें। सुबह इसे पीस कर पेस्ट बना लीजिये। इसे चेहरे पर लगाइए, फिर सुखाने और धोने की ऊपर बतायी गयी विधि का प्रयोग करें। जिस तरह नींबू का रस त्वचा को गोरा बनाता है, वही काम दूध में मौजूद लैक्टिक एसिड भी करता है। आपकी त्वचा पर अगर गहरे दाग-धब्बे उभर आये हैं, तो एक कॉटन बॉल ले लीजिये, इसे दूध में डुबोकर उन जगहों पर लगाइए। फिर रात भर सूखने दीजिये और सुबह उठकर धो लीजिये। रात भर अपने चेहरे को दूध की परत में डुबोये रखना सुविधाजनक न लगे, तो इसे एक टोनर की तरह इस्तेमाल कीजिये। इसमें डूबे हुए कॉटन बॉल से चेहरे पर दूध लगायें, 15 मिनट तक इसे छोड़ दें, और फिर अच्छी तरह से धोइए। इसे बार-बार लगाने से यह आपकी त्वचा की प्राकृतिक चमक को लौटा देगी। कुछ लोग कहते हैं कि दूध त्वचा को गोरा बनाता है। त्वचा की टोनिंग के लिए दूध का इस्तेमाल शुरू करने से पहले, यह जरूर सोच लें कि, यह सही भी हो सकता है, और नहीं भी। इसका ज्यादा इस्तेमाल ऐसे नतीजे भी ला सकता है, जिसकी आपको उम्मीद नहीं होगी। एक सिर्फ “दूध” ही नहीं है, जो आपकी त्वचा के लिए अच्छा हो सकता है, तमाम डेयरी प्रोडक्ट पर यह लागू होता है। अगर आप त्वचा के रोम-कूप या छिद्रों (pores) को छोटा करना चाहते हैं, तो बटरमिल्क यानी छाछ (buttermilk) का सहारा लीजिये। इसके लिए करना बस इतना है कि त्वचा पर इसकी एक परत लगायें और 15 से 20 मिनट सूखने दीजिये। फिर इस पर गर्म पानी के छींटे मारिये और अच्छी तरह से धोइए।
सिर्फ गाय के दूध तक सीमित न रहें: हमेशा पूरा फैट वाला फुल क्रीम दूध लें: बने-बनाए उत्पादों को आजमायें: दूसरी चीजें भी जोड़ें: मिल्क-बाथ लें: एक क्लींजिंग मास्क बनायें: मृत त्वचा हटाने वाला एक्स्फ़ोलियेटिंग स्क्रब (exfoliating scrub) बनाएँ: गहरे दाग-धब्बों पर रुई के फाहों या कॉटन बॉल का इस्तेमाल करें: टोनर की तरह से इसका इस्तेमाल: रोम-कूपों (pores) को छोटा करने के लिए इसका इस्तेमाल:
https://www.wikihow.com/Get-Good-Skin-with-Milk https://www.wikihow.com/Get-Good-Skin-with-Milk
Perfecting the Milk Treatment Improving Your Skin